…У прамове старшыня сельвета сярод іншых дасягненняў адзначаў здачу ў эксплуатацыю дзіцячага сада на пяцьдзясят месцаў. Садок працуе і цяпер (у складзе вучэбна-педагагічнага комплексу). На першае верасня яго адзіную групу (рознаўзроставую) будуць наведваць дваццаць два дзіцяці. Нямала. Праўда, малыя не толькі з Габ, але і з няблізкіх Заняў, Раманаўшчыны, Слабады, Дзягіляў.